b'\n_START_ARTICLE_\nSamuelio knygos\n_START_PARAGRAPH_\nSamuelio knygos \xe2\x80\x93 dvi Senojo Testamento knygos, priskiriamos istorini\xc5\xb3 knyg\xc5\xb3 grupei._NEWLINE_Samuelio knygose apra\xc5\xa1yta Izraelio, kaip valstyb\xc4\x97s, istorija prasid\xc4\x97jo nuo paskutiniojo teis\xc4\x97jo iki paskutini\xc5\xb3j\xc5\xb3 karaliaus Dovydo met\xc5\xb3. \xc5\xa0iose knygose pasakojama, kaip Samuelis tampa antruoju po Dievo Izraelio vadu. Knygose apra\xc5\xa1yta, kaip Saulius paskiriamas pirmuoju Izraelio karaliumi, pirmieji Sauliaus karaliavimo metai, kaip Dievas pasirenka Dovyd\xc4\x85. Pamin\xc4\x97ta jo kova su Galijotu, kaip Saulius persekioja Dovyd\xc4\x85, Sauliaus ir jo s\xc5\xabnaus Jehonatano mirtis, Dovydo tapimas viso Izraelio karaliumi. Kalbama apie Dovydo karus, jam skirt\xc4\x85 Dievo bausm\xc4\x99, \xc5\xa1eimyninius nesutarimus (Ab\xc5\xa1alomo mai\xc5\xa1tas ir po jo sek\xc4\x99 \xc4\xafvykiai), Dovydo senatv\xc4\x99._NEWLINE_Samuelio knygose apra\xc5\xa1yti \xc4\xafvykiai apima ma\xc5\xbedaug \xc5\xa1imto met\xc5\xb3 laikotarp\xc4\xaf, apytikriai 1075\xe2\x80\x93975 m. pr. m. e._NEWLINE_Pagrindiniai knygos veik\xc4\x97jai \xe2\x80\x93 Samuelis, Dovydas, Galijotas, Jehonatanas.'